- Hindi News
- National
- भगत सिंह ने नहीं की थी ऐसे देश की कल्पना जहां इंसान ही इंसान का करे शोषण
भगत सिंह ने नहीं की थी ऐसे देश की कल्पना जहां इंसान ही इंसान का करे शोषण
शहीदेआजमभगत सिंह ने ऐसे देश की कल्पना नहीं की थी जहां इंसान ही इंसान का शोषण करे। देश में आज गरीब का हर तरह से शोषण हो रहा है। यह बात स्टूडेंट्स फेडरेशन ऑफ इंडिया जिला कमेटी कैथल जिलाध्यक्ष मंजीत सिंह ने कही। वे शहीद भगत सिंह भवन कैथल में एसएफआई के 46वें स्थापना दिवस पर झंडारोहण के दौरान सदस्यों को संबोधित कर रहे थे।
उन्होंने कहा कि शहीदे आजम भगत सिंह पढ़ाई के दौरान ही अपने साथियों के साथ आजादी की लड़ाई में कूद पड़े थे। उनका सपना था कि देश में सभी नागरिकों को बराबरी का हक मिले। इसी सपने के लिए उन्होंने देश के नाम 23 साल की उम्र में अपनी जान कुर्बान कर दी। भारत की जनवादी नौजवान सभा के पूर्व राज्याध्यक्ष प्रेमचंद ने कहा कि आजादी के आंदोलन में छात्रों ने बहुत बड़ा योगदान दिया है। आज देश में जिस तरह का माहौल बनाया जा रहा है, वह एक सोची समझी साजिश है। संगठन के सचिव विजय राज्य सहसचिव गौरव शर्मा ने कहा कि सरकार का दायित्व बनता है कि बेरोजगार नौजवानों रोजगार उपलब्ध कराए। लेकिन आज सरकार सरकारी स्कूल बंद करके जरूरतमंद बच्चों से सस्ती शिक्षा का हक छीनने लगी हुई है। उन्होंने कहा कि अगर सरकार ने इस तरफ ध्यान नहीं दिया तो जल्द ही विद्यार्थी वर्ग आंदोलन करेगा। मौके पर जसमेर कैरों, संसार, विजय, रजनी, सोमिया, सीमा, राजेश सहोत्रा, रामकुमार, माणिक, असीम, कुलदीप किठाना, रुस्तम सैनी उपस्थित थे।
कैथल | एसएफआईके सदस्य शहीद भगत सिंह के जयकारे लगाते हुए।
tgl_Latn sot_Latn hin_Deva hin_Deva hin_Deva hin_Deva awa_Deva